Diari Oficial de la Generalitat Valenciana


Sumari del DOGV 6210, del 19-02-2010 (2010/1819)

RESOLUCIÓ de 27 de febrer de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Ercros Industrial, SA, per a una indústria de fabricació de formol i adhesius al terme municipal d'Almussafes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6210

Data del DOGV
:   19-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1819


Data del document
:   27-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 27 de febrer de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Ercros Industrial, SA, per a una indústria de fabricació de formol i adhesius al terme municipal d'Almussafes. [2010/1819]  
Vistos els documents que consten en l'expedient 026/08 IPPC, instruït a instàncies de l'empresa Ercros Industrial, SA, a fi de modificar l'autorització ambiental integrada d'una indústria de fabricació de formol i adhesius, s'emet aquesta proposta de resolució de conformitat amb els següents  
Antecedents de fet  
Primer. Amb data 20 de juny de 2006 es va atorgar a la mercantil Fydsa, SA, l'autorització ambiental integrada per a la planta de fabricació de formol i adhesius ubicada al terme municipal d'Almussafes (València) (DOGV núm. 5308, de 21.07.2006).  
Segon. Amb data 3 d'octubre de 2007 es va resoldre el canvi de titularitat de l'autorització ambiental integrada concedida a Fydsa, SA, per a una indústria de fabricació de formol i adhesius al terme municipal d'Almussafes (València), a favor d'Ercros Industrial, SA (DOCV núm. 5648, de 27.11.2007).  
Tercer. Amb data 28 d'abril de 2008 Jaume Reig Navalón, en representació de la mercantil Ercros Industrial, SA, va presentar un escrit en el PROP de València, el qual es va registrar a la Conselleria de Medi Ambient, Aigua, Urbanisme i Habitatge amb data 9 de maig de 2008, mitjançant el qual comunicava la seua intenció de fer una modificació de les instal·lacions existents que considera no substancial, consistent a emprendre les accions següents:  
Reorganitzacions en emmagatzematges de productes químics.  
Ampliació de recipients, bombament, filtració i intercanvi de calor en parcs d'emmagatzematge.  
Millores diverses en la nau existent de coles i resines.  
Millores diverses en la producció i l'envasament de paraformol.  
Millores diverses en instal·lacions de serveis.  
A la sol·licitud s'adjunta una memòria descriptiva de les modificacions i ampliacions previstes, com també una justificació de la seua no substancialitat.  
Quart. Amb data 20 de maig de 2008 es va iniciar el procediment de modificació d'ofici de l'autorització ambiental integrada, mitjançant la resolució motivada corresponent, subscrita pel director general per al Canvi Climàtic.   
Cinqué. Amb data 1 d'agost de 2008 es va remetre la documentació presentada a l'Ajuntament d'Almussafes, al Servei Territorial d'Indústria i Seguretat Industrial de València, a l'Àrea d'Emergències i Formació en Seguretat Pública de la Conselleria de Governació, al Servei de Residus Industrials i al Servei de Protecció de l'Ambient Atmosfèric perquè emeteren un informe sobre les modificacions esmentades en relació amb les seues competències.  
Sisé. Amb data 6 d'agost de 2008 el Servei de Protecció de l'Ambient Atmosfèric va sol·licitar documentació addicional en matèria de contaminació acústica, la qual va ser aportada pel promotor amb data 28 d'octubre de 2008, i el servei competent va emetre un informe favorable l'1 de desembre de 2008.  
Seté. Amb data 15 de setembre de 2008 va tenir entrada al Registre General d'aquesta Conselleria un informe de l'Àrea d'Emergències i Formació en Seguretat Pública de la Conselleria de Governació, en el qual manifesta que no hi ha cap impediment per a la qualificació del procediment com a no substancial.  
Huité. Amb data 26 de febrer de 2009 es va remetre un escrit de tràmit d'audiència a l'interessat, i es va rebre la conformitat a la totalitat del contingut de la modificació.  
Als fets anteriors són aplicables els següents  
Fonaments de dret  
Primer. L'expedient s'ha tramitat d'acord amb el que preveuen els articles 64, 65 i 66 del Decret 127/2006, de 15 de setembre, pel qual es desplega la Llei 2/2006, de 5 de maig, de prevenció de la contaminació i qualitat ambiental.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les Conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Acordar les modificacions, descrites en l'antecedent de fet tercer, de les instal·lacions que té la mercantil Ercros Industrial, SA, al terme municipal d'Almussafes (València), per a una indústria de fabricació de formol i adhesius, la qual ha de complir el condicionat establit en la resolució d'autorització ambiental integrada de les instal·lacions esmentades, atorgada amb data 20 de juny de 2006.  
Segon  
En el termini de tres mesos després de l'execució de l'ampliació, el titular ha de presentar a la Direcció General per al Canvi Climàtic un certificat visat del tècnic director de l'execució del contingut de la memòria, en el qual s'acredite que les instal·lacions s'ajusten a la memòria presentada i autoritzada.  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
València, 27 de febrer de 2009.- El director general per al Canvi Climàtic: Jorge Lamparero Lázaro.